Viborger Samler, 1816-12-23
London den 10de Decbr. I Gaar overrakdes høitidelig Hs. K. H. Prindsregenten underdanigst en Adresse fra Londons Lordmajor, Aldermen og Almeenraad, angl. den herværende Nød blant Almuen. Det hedder deri, Trangen, som med hvert Aar tiltog, er nu tilsidst bleven utaalelig. Handelen, Agerbruget og Manufakturerne have tabt deres Fordeele og alletrykkes de paa lige Maade; det er bleven umuligt for den største Deel af Stadens Befolkning. at finde Arbeide og end mindre at bære de paalagte Skatter og Byrder. Vor Nød er en naturlig Følge, af en ødelæggende Krig, der med Uret blev begyndt og med Haardnakkenhed fortsattes, uden at noget fornuftigt Øiemeed derved kunde opnaaes. Den er en Følge af de maadelige Subsidier til fremmede Magter, som udbetaltes enten til vort eget Lands Forsvar eller for at angribe et nærliggende Land. Den er en følge af det bedragende Papiirpengesysten - og en mageløs og mod Landsloven stridende Militæretat i Fredstid - af den mageløse og immer voxende Civilliste - af de enorme Summer som betales for fortienstløse Personer og Sinecure Poster og af en langvarig, ødsel og yderst uforsigtig Henkasten af Statsindtægterne i alle Regjeringsgrenne, der alle hidrøre fra det fordærvelige og ulige System hvorved Folket repræsenteres i Parlementet, og som volder, at den efter Landsloven bestemte Control med Kronens Tjenere tilintetgjøres, fordi Parlammentet er afhængig af Ministrene. Vi kunne ikke undlade at yttre vor Bekymring og vor Besværing over, at, uagtet Deres Kongl. Høihed ved sidste Parlements Aabning anbefalede Sparsommelighed i Bestyrelsen, have dog Ministrene forstaaet at undvige at formindske Statens Udgivter, trods Deres Anbefaling og Folkets erklærede Villie. Dette er et nyt og førgeligt Beviis paa Repræsentationens fordærvede Tilstand, der allerede i Aaret 1798 blev sagt i et Parlementet overleveret Bønskrivt. Sire! vi kunne ikke, naar vore Hjelpemidler saaledes forødes, bære de trykkende Skatters Aag. Kun en Reform i Parlamentet, Folkets oprindelige Rettigheders Opretholdelse ved nye Lemmers Udvælgelse, kunne allene stille Folkets Bekymring tilfreds, dæmpe de ophidsede Følelser og forebygge den Ulykke, i hvilken Nationen ved en haardnakken og daarlig Hænger ved det nuværende fordærvelige udsvævende System vil styrtes. - Vi ansøge derfor Deres Kl. Høihed at forsamle Parlamentet saa hastig muligt og lade vore Besværinger vorde afhjulpne &c." Hs. K. H. Prindsregenten svarede "Han modtog denne Adresse med Forundring og Beklagelse, dog trøstede det ham, saa særdeles endog Landets Trang nu bekymrede ham, at uden Tvivl den største Deel af Kongens Undersaattere vare overtydede om, at denne haarde Prøvelse, den de med saameget Mod og Taalmod udholdt, især var en følge af uundgaae lige Aarsager. Hs. K. H. tilkjendegav og sin Glæde over de veldædige Anstalter, hvorved man overalt i Riget kom de Nødlidende til Hjelp lovede at høre Parlamentets Raad og erklærede sig fuldelig overbeviist om at en fast og maadeholder Forvaltning fra Regjeringens Side, understøttet af Nationens Klogskab, Opfindelsesaand og Veldædig hed, ville, i hvad end Grunden var til den midlertidige Nød, være det virksomste Middel til at hindre det Onde fra at rodfæste sig. Man har sat en Belønning af 5000 Pd. for den 23aarige Oprørstaler Watsons Paagribelse; men man troer han er flygtet enten til Landet eller ombord paa et amerikansk Skib. Han har været Skibs Chirurg.